

Ur. broj: 1 - 506/22

Zagreb – Sesvete, 11. listopada 2022.

 **ZAPISNIK**

sa 7. sjednice Upravnog vijeća Narodnog sveučilišta „Sesvete“, održane 11. listopada 2022. godine putem online platforme ZOOM. Sjednica je započela u 14:30, a završila u 15:15 sati.

Prisutni: Koraljka Sopta, predsjednica

 Viktor Brezak, zamjenik predsjednice

 Ksenija Blažun, članica

 Vjekoslava Damjanović, ravnateljica

Upravno vijeće jednoglasno je usvojilo Dnevni red:

1. Usvajanje zapisnika s prethodne sjednice
2. Donošenje prijedloga Statuta Narodnog sveučilišta „Sesvete“ s provedenim korekcijama
3. Razno.

Ad 1. – Zaključak

Na početku sjednice članovi Upravnog vijeća su jednoglasno usvojili Dnevni red i zapisnik s prethodne sjednice.

Ad 2. – Zaključak

Glavna točka dnevnog reda te razlog sazivanja izvanredne sjednice Upravnog vijeća bio je donošenje prijedloga Statuta narodnog sveučilišta „Sesvete“ s provedenim korekcijama po jednoznačnim naputcima Gradskog ureda za kulturu, međugradsku i međunarodnu suradnju i civilno društvo.

Naime, iz spomenutog Ureda, na naš prijedlog statuta, reagiralo se s određenim negodovanjem i odbijanjem naših izmjena (i argumenata) uz inzistiranje na žurnosti usklađivanja statuta te izradi teksta koji će biti isti za sve ustanove kojima je osnivač Grad Zagreb! To se u prvom redu odnosilo na broj ustrojbenih jedinica ustanove. Naš prijedlog da ostanu tri nije prihvaćen s argumentom o nedovoljnom broju zaposlenih. Na kraju smo pristali na dvije, ali smatramo da glavne djelatnosti ustanove (kulturne i obrazovne) moraju biti sadržane u njihovu nazivu.

Korespondencija između Ureda i Upravnog vijeća nalazi se u privitku ovoga zapisnika i njegov je sastavni dio.

I dalje se ne slažemo sa stavom Gradskog ureda da svi Centri u Gradu Zagrebu trebaju imati jednake Statute jer smatramo da treba voditi računa o različitostima svake ustanove, specifičnosti područja na kojem ona djeluju kao i djelatnostima kojima se bave.

Izmijenjen prijedlog Statuta poslali smo u Gradski ured uz zaključak da ćemo i nadalje ustrajati u našim zahtjevima te ćemo u razumnom roku donijeti strateške dokumente kojima ćemo razmotriti daljnji razvoj naše Ustanove i jasno artikulirati sve djelatnosti koje se unutar nje odvijaju.

Ad 3. – Zaključak

Kraj sjednice je protekao u razgovoru o planiranim djelatnostima u sljedećem razdoblju.

Zapisnik vodila Predsjednica Upravnog vijeća

Ksenija Blažun Koraljka Sopta

